Ši studijų programa paruošia studentus darbui daugiakultūrėse verslo, valdžios ar viešojo sektoriaus aplinkose. Gebėsite kurti ir valdyti komunikacijai reikalingą turinį (tekstas, vaizdas, garsas, interneto tinklalapiai ir kt.), o tai darysite pasitelkdami naujausias technologijas. Tokie specialistai reikalingi daugelyje sričių, nes net ir mažiausia įmonė ar organizacija rūpinasi viešaisiais ryšiais, vidine komunikacija ar savo įvaizdžiu bendrai, ir turi už tai atsakingą personalą.
Studijų programa vykdoma kartu su Tventės universitetu (Nyderlandai), jums bus sudaryta galimybė vieną semestrą studijuoti Tventės universitete ir įgyti tai liudijantį sertifikatą, tad tarptautinė patirtis leidžia padidinti savo karjeros galimybes.